Diari Oficial de la Generalitat Valenciana


Sumari del DOGV 114, del 28-07-1983 (1983/802353)

RESOLUCIÓ del Conseller de Cultura, Educació y Ciència, de 6 de juliol de 1983, per la qual es regula el Règim de Subvencions a es Associacions de Tercera Edat
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1983/07/06/(1)/dof/vci/html**

### Dades del document

Número de DOGV
:   114

Data del DOGV
:   28-07-1983

Secció del DOGV
:   DISPOSICIONS GENERALS

Número del document
:   1983/802353


Data del document
:   06-07-1983

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució del Conseller de Cultura, Educació i Ciència, de 6 de juliol de 1983, per la qual es regula el Règim de Subvencions a les Associacions de Tercera Edat.  
El Reial Decret 4.099/82, de 29 de desembre, transfereix a la Generalitat Valenciana competències en matèria de promoció socio-cultural de la Tercera Edat. Per això, cal que les ajudes que, per part de la Comunitat Autònoma, s'adrecen a aquest col·lectiu social, queden regulades de manera coherent amb l'ordenament jurídic de la Institució Autonòmica i que es garantesca la finalitat de promoció i atenció cultural de la Tercera Edat dels recursos transferits.   
En atenció a aquests motius, he resolt:   
Primer.   
1. La Conselleria de Cultura, Educació i Ciència, dins dels límits que determinen els crèdits aprovats en el pressupost, concedirà subvencions per a activitats i equipament de les associacions de la Tercera Edat.   
2. Les subvencions tindran caràcter de suport a les accions i activitats culturals, recreatives i de promoció comunitària de la Tercera Edat.   
Segon.   
Seran concedides les modalitats de subvenció següents:   
a) Programes d'acció sociocultural.-Tindran aquesta consideració les activitats socioculturals i formatives que tinguen caràcter obert, de les quals es puguen beneficiar persones no vinculades a l'associació.   
b) Programes específics.-Tindran aquesta consideració els que proposen la realització d'una activitat concreta.   
c) Programes anuals.-Tindran aquesta consideració els que incloguen el pla anual d'activitats de les associacions.   
d) Programes pilot.-Tindran aquesta consideració els que es proposen de realitzar les associacions, aplicant innovacions metodològiques que, pel seu interés general meresquen l'expressada qualificació per part de la Conselleria de Cultura, Educació i Ciència.   
e) Programa d'equipament.-Tindran per objecte, exclusivament, l?adquisició de mobiliari material inventariable per a activitats relacionades amb la promoció sociocultural de la Tercera Edat.   
Tercer.   
La quantia màxima de les subvencions a concedir en els programes referents a l'apartat a) no altrapassarà el 60% dels costos; en els altres casos dels apartats b), c), d) i e) el percentatge màxim a concedir serà el 30% del cast. La quantia de la subvenció serà determinada en cada cas pel Conseller de Cultura, Educació i Ciència, a proposta del Director General de Joventut, Esports i Desenvolupament Comunitari.   
Quart.   
Podran sol·licitar subvencions les associacions legalment constituïdes que, mancant d'interessos lucratius, estiguen prestant serveis i promovent activitats per a la Tercera Edat i la seua promoció comunitària.   
Cinqué.   
Les sol·licituds de subvenció seran presentades dins del primer trimestre de cada exercici econòmic.   
Sisé.   
Les associacions presentaran les sol·licituds i la documentació en els Serveis Territorials de la Direcció General de la Joventut, Esports i desenvolupament Comunitari, i també podrán remetre-les mitjançant qualssevol dels procediments establerts en l'article 66 de la Llei de Procediment Administratiu.   
Seté.   
Per a la concessió de les subvencions hom valorarà fonamentalment:   
- Que la finalitat del programa responga a l'assenyalada en l'article l.r, punt 2.n, d'aquesta Resolució.   
- Que la planificació i els objectius queden clarament especificats.   
- Que s'ajuste a la normativa legal sobre subvencions.   
- Que manifeste un clar interés social.   
- El nombre de participants o beneficiaris del programa.   
Vuité.   
La subvenció a programes d'acció sociocultural s'atorgarà en funció dels requisits de l'article seté i dels següents:   
- Els mitjans materials i personals de què dispose l'entitat.  
- L'experiència anterior en activitats semblants.   
- El nombre de persones que puguen beneficiar-se del programa.  
- La incidència en sectors socials amb majors necessitats d'atenció cultural.   
Nové.   
La subvenció a programes anuals d'activitats s'atorgarà a les associacions en funció dels requisits de l'Article seté i d'aquests:   
- Nombre d'afiliats o membres, acreditat mitjançant declaració jurada.   
- Sens pròpies de l'associació.   
- Lloc i data de celebració de totes les activitats que integren el programa anual.   
Desé.   
Per a la concessió de subvencions a programes pilot d'activitats es tindrà en compte el grau de compliment de les condicions de l'article seté i l'aportació de la metodologia singular del programa a la Promoció sociocultural de la Tercera Edat.   
Onzé.   
Per a la formalització de les sol·licituds serà obligatori l'ús de l'imprés que figura en l'annex d'aquesta norma, acompanyat en cada cas de la documentació que s'hi assenyala.   
Dotzé.   
Les Entitats subvencionades queden obligades a:   
1. Comunicar qualsevol eventualitat en el desenvolupament del programa subvencionat.   
2. Admetre la presència d'avaluadors nomenats per la Direcció General de Joventut, Esports i Desenvolupament Comunitari.   
3. Presentar en el termini màxim de tres mesos, des de l'execució del programa corresponent:   
a) Memòria de les activitats desplegades que incloga els treballs i conclusions d'aquestes, quan es tracte d'un programa d'activitats.   
b) Quan es tracte d'adquisició de mobiliari o material per a activitats, es presentarà acta de recepció del mobiliari o material d'activitats, subscrita per persona responsable de l'Entitat subvencionada.   
En tots els casos anteriors (a i b) d'aquest apartat, seran lliurats els justificants de la despesa per a la qual es va concedir la subvenció, segons estableix la legislació vigent.   
4. Tornar l'import de les subvencions rebudes, si la espesa no es produeix per algun motiu imprevist, o quan es comprove una modificació substancial de les finalitats en raó de les quals es va concedir la subvenció.   
5. Quan el nombre de participants siga sensiblement menor que el que consta al projecte subvencionat, s'haurà de tornar la quantitat que proporcionalment corresponga.   
6. En el cas de subministraments de material, també es tornarà la part corresponent proporcionalment a les unitats no subministrades.   
7. Les Associacions hauran de fer figurar en la publicitat de les activitats el patrocini de la Conselleria de Cultura, Educació i Ciència.   
DISPOSICIO TRANSITORIA  
Les sol·licituds de subvenció corresponents a l'exercici econòmic de 1983 seran presentades en el termini de dos mesos a partir de la publicació d'aquesta norma al Diari Oficial de la Generalitat Valenciana.   
Cosa que fem pública perquè en prengueu coneixement.   
València, 6 de juliol de 1983.   
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI